Carril bici

[miniatura|200 px|dereita|Sinal de carril bici.Indica a exclusividade da vía para bicicletas, pero non exclúe ás persoas ciclistas de utilizar o resto dos [carril|carrís de circulación.]]

Un **carril bici** é un tipo de vía ciclista integrada na rúa, exclusiva para bicicletas e habitualmente situada ao mesmo nivel que a calzada. Xeralmente está separado doutros carrís por marcas viarias, elementos de separación ou pola banda de aparcadoiro.

Pode estar construído ou pintado nunha cor diferente á do resto da calzada e inclúe pictogramas e sinalización específica que indica a exclusividade para bicicletas e o sentido de circulación.

## Segundo o sentido 
* **Unidireccionais**. Permiten a circulación de ciclistas nun único sentido.
* **Bidireccionais**. Permiten a circulación de bicicletas en ambos os sentidos.
** **Carril bici a contramán**. Permite a circulación nunha dirección compartindo o espazo con outros vehículos e existindo un carril bici unidireccional exclusivo para o sentido contrario.

Ficheiro:Olagibel kaleko (Gasteiz) bizikleta lerroa 2.jpg|Carril bici unidireccional
Ficheiro:Fietspad PeeWee32.jpg|Carril bici bidireccional
Ficheiro:Santa_Barbara_plazako_(Gasteiz)_bizikleta_lerroak.jpg|Dobre sentido ciclista a contramán

## Segundo a protección 
Os elementos de protección e separación do resto do tráfico garanten a seguridade das persoas ciclistas. Porén, estes elementos poden impedir a permeabilidade ciclista co resto da calzada.

* **Sen protección**. Está separado unicamente por pintura ou polo uso dun pavimento diferente ao do resto da rúa.
* **Resgardo**. Ten un espazo de separación co resto da calzada.
* **Protección discontinua**. Inclúe elementos de protección separados, permitindo a permeabilidade ciclista co resto da vía, pero impedindo a invasión do carril bici por vehículos motorizados.
* **Protección por banda de aparcadoiro**. A protección débese ao estacionamento de vehículos.
* **Protección continua**. O carril bici mantén unha separación continua do resto da vía.

Ficheiro:Two_people_on_bike_Amsterdam_2016-09-15-6785.jpg|Sen protección
Ficheiro:Bike Lane Painted Buffer.jpg|Con espazo de resgardo
Ficheiro:Carrilbicipaseopalmera.JPG|Con protección discontinua
Ficheiro:Carril bici al carrer de Ramon Asensio, Valencia 03.jpg|Protexido pola banda de aparcadoiro e espazo de resgardo para a apertura de portas
Ficheiro:Protected_bike_lane_(view_facing_northwest)_on_Mount_Royal_Avenue,_Baltimore,_MD_21217_(53168087097).jpg|Con protección continua

## Segundo o nivel 
* **Plataforma única**. A altura dos espazos destinados a peóns, bicicletas e, no seu caso, vehículos motorizados é a mesma.
* **Nivel de calzada**. A altura do carril bici e da calzada é a mesma, pero diferente á da beirarrúa.
* **Nivel intermedio**. O carril bici está a unha altura diferente da calzada e diferente da beirarrúa.
* **Nivel de beirarrúa** (beirarrúa bici). A vía ciclista construíuse eliminando espazo peonil, estando á mesma altura ca beirarrúa. Non se considera un carril bici, posto que non ocupa un carril. Non está recomendada debido a que xera conflitos cos peóns, non pacifica o tráfico e non promove un cambio modal.

Ficheiro:A_mother_is_cycling_here_three_children_over_the_bike_path_under_the_bus_station_with_its_heavy_metal_bowed_columns;_free_photo_of_people_%26_architecture_bij_Fons_Heijnsbroek,_August_2020.tif|Carril bici en plataforma única
Ficheiro:Barcelona_St.JPG|Carril bici a nivel de calzada
Ficheiro:A_view_over_the_start_of_the_Plantage_Middenlaan_in_Amsterdam%2C_near_the_botanical_garden%3B_high_resolution_image_by_FotoDutch_in_June_2013.jpg|Carril bici a nivel intermedio
Ficheiro:Barcelona_101DSC_0037_(49176944591).jpg|Beirarrúa bici

## Segundo a posición na vía 
* **Lateral**. Sitúase nun lateral da calzada.
* **Central**. Sitúase rodeado doutros carrís.

Ficheiro:20220525.Amsterdam.Radwege.-013.jpg|Carril bici bidireccional lateral
Ficheiro:Carril_bici.jpg|Carril bici unidireccional lateral
Ficheiro:Arc_de_Triomf_des_de_la_plaça_Tetuan_P1450747.jpg|Carril bici bidireccional central con protección
Ficheiro:Bike Bus lanes (15734710762).jpg|Carril bici unidireccional central sen protección

## Segundo a duración 
* **Permanentes**. Teñen unha duración indefinida e adoitan requirir unha obra.
* **Temporais**. Teñen unha duración determinada.
** **Carrís bici emerxentes**. Son de implementación rápida mediante urbanismo táctico, por unha necesidade ou para avaliar a súa permanencia.
** **Carrís bici recreativos**. Integrados dentro do movemento internacional de «rúas abertas», son rúas libres de vehículos motorizados durante unhas horas ao día ou durante domingos ou festivos.

Ficheiro:Velo boulot 033.jpg|Permanente
Ficheiro:Temporary bike line Alt Moabit Berlin.JPG|Desvío temporal
Ficheiro:Pop-up bike lane Kottbusser Damm Berlin.jpg|Carril bici emerxente
Ficheiro:Bogotá_ciclovía_cr_7_cl_27.JPG|Carril bici recreativo

## Notas 
## Véxase tamén
* Ciclabilidade